**Ministru kabineta rīkojuma projekta “Par starpministriju darba grupu klimata politikas koordinācijai izveidi” sākotnējās ietekmes novērtējums (anotācija)**

|  |  |
| --- | --- |
| **Tiesību akta projekta anotācijas kopsavilkums** | |
| Mērķis, risinājums un projekta spēkā stāšanās laiks | Nav attiecināms. |

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Nepieciešams izveidot starpministriju darba grupu klimata politikas koordinācijai, lai nodrošinātu vienotu nozaru ministriju stratēģisko redzējumu un prioritātes attiecībā uz 2030. gada nacionālo siltumnīcefekta gāzu emisiju (SEG) mazināšanas mērķu kāpināšanu, kas tajā skaitā ietver mērķu paaugstināšanu attiecībā uz energoefektivitāti un atjaunojamo energoresursu izmantošanu . |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Eiropas Zaļais kurss paredz vērienīgu ES tiesību aktu pārskatīšanu un jaunu tiesību aktu izstrādi, lai nodrošinātu ES virzību atbilstoši jaunajiem, ambiciozajiem ES klimata politikas mērķiem.  Paaugstinoties ES ambīcijām klimata un enerģētikas politikā, atbilstoši tiks paaugstināti arī katras dalībvalsts noteiktie klimata siltumnīcefekta gāzu (SEG) emisiju samazināšanas mērķi 2030. gadam, piemēram, Eiropas Parlamenta un Padomes 2018. gada 30. maija Regulā (ES) 2018/841 *par zemes izmantošanā, zemes izmantošanas maiņā un mežsaimniecībā radušos siltumnīcefekta gāzu emisiju un piesaistes iekļaušanu klimata un enerģētikas politikas satvarā laikposmam līdz 2030. gadam un ar ko groza Regulu (ES) Nr. 525/2013 un Lēmumu Nr. 529/2013/ES* (Regula Nr.2018/841) un Eiropas Parlamenta un Padomes 2018. gada 30. maija Regulā (ES) 2018/842 *par saistošiem ikgadējiem siltumnīcefekta gāzu emisiju samazinājumiem, kas dalībvalstīm jāpanāk no 2021. līdz 2030. gadam un kas dod ieguldījumu rīcībā klimata politikas jomā, lai izpildītu Parīzes nolīgumā paredzētās saistības, un ar ko groza Regulu (ES) Nr. 525/2013* (Regula Nr. 2018/842). Tāpat saskaņā ar Zaļajā kursā norādīto, Eiropas Komisija plāno nākt klajā ar iniciatīvām ES emisiju tirdzniecības sistēmas (ETS) paplašināšanā (Eiropas Parlamenta un Padomes 2003. gada 13. oktobra Direktīva 2003/87/EK *ar kuru nosaka sistēmu siltumnīcas efektu izraisošo gāzu emisijas kvotu tirdzniecībai Savienībā un groza Padomes Direktīvu 96/61/EK* (Direktīva 2003/87/EK)), apsverot iespēju iekļaut tajā arī jūras transportu, autotransportu un ēku sektoru. Plānots, ka Eiropas Komisija ar pārskatītajiem tiesību aktu priekšlikumiem nāks klajā līdz 2021. gada 14. jūlijam t.s. *Fit for 55* pārskatīto tiesību aktu paketes ietvaros.  Ņemot vērā to, ka klimata politika ir horizontāls jautājums un visu tautsaimniecību transformējoši pasākumi SEG emisiju samazināšanai jāplāno nozaru ministrijām visās tautsaimniecības nozarēs, nepieciešama cieša un koordinēta starpministriju sadarbība gan nacionālās pozīcijas par EK izstrādāto tiesību aktu *Fit for 55* paketes ietvaros izstrādei, nacionālo interešu aizstāvībai, gan arī pēc nacionālo mērķu apstiprināšanas – pasākumu īstenošanas koordinēšanā. Šāda jautājuma aktualitāte un nepieciešamība (skatīt klimata politikas jautājumus daudz plašākā mērogā, izvērtējot t.sk. enerģētikas, lauksaimniecības, transporta utt. izaicinājumus) ir uzsvērta arī no Nacionālās trīspusējās sadarbības padomes puses.  Lai to veicinātu, tiek piedāvāts izveidot starpministriju darba grupu klimata politikas koordinācijai (turpmāk – koordinācijas grupa).  Koordinācijas grupas uzdevums būs vienota nozaru ministriju stratēģiskā redzējuma un prioritāšu attiecībā uz 2030. gada nacionālo SEG emisiju mazināšanas mērķu, t.sk. atjaunojamo energoresursu un energoefektivitātes mērķu, kāpināšanu nodrošināšana.  Koordinācijas grupas vadītājs būs Vides aizsardzības un reģionālās attīstības ministrijas valsts sekretāra vietnieks vides aizsardzības jautājumos un tajā kā koordinācijas grupas locekļi darbosies Ekonomikas ministrijas valsts sekretāra vietnieks, Finanšu ministrijas valsts sekretāra vietnieks, Satiksmes ministrijas valsts sekretāra vietnieks, Zemkopības ministrijas valsts sekretāra vietnieks, Ārlietu ministrijas valsts sekretāra vietnieks un Ministru prezidenta padomnieks ārlietu un Eiropas Savienības jautājumos.  Koordinācijas grupas sekretariāta funkcijas nodrošinās Vides aizsardzības un reģionālās attīstības ministrijas Klimata pārmaiņu departaments. |
| 3. | Projekta izstrādē iesaistītās institūcijas un publiskas personas kapitālsabiedrības | Vides aizsardzības un reģionālās attīstības ministrija, Ekonomikas ministrija, Finanšu ministrija, Satiksmes ministrija, Zemkopības ministrija, Ārlietu ministrija un Ministru prezidenta birojs. |
| 4. | Cita informācija | Vides aizsardzības un reģionālās attīstības ministrija dokumenta izstrādes laikā no Ministru kabineta rīkojuma projektā “Par starpministriju darba grupu klimata politikas koordinācijai” minētajām institūcijām ir noskaidrojusi deleģētos pārstāvjus darbam koordinācijas grupā. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Koordinācijas grupas ietvaros tiks skatīti jautājumi, kuriem varētu būt ietekme uz visu Latvijas tautsaimniecību, īpaši nozares, kas ir energointensīvas un atkarīgas no fosilajiem resursiem, un ar lielu SEG intensitāti. |
| 2. | Tiesiskā regulējuma ietekme uz tautsaimniecību un administratīvo slogu | Plānots, ka koordinācijas grupas ietvaros tiks skatīti jautājumi, kuriem varētu būt ietekme uz visu Latvijas tautsaimniecību. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar. |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Darba grupas izveidošana veicinās Latvijas starptautisko un no ES tiesībām izrietošo saistību izpildi. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Vides aizsardzības un reģionālās attīstības ministrija, Ekonomikas ministrija, Finanšu ministrija, Satiksmes ministrija, Zemkopības ministrija, Ārlietu ministrija un Ministru prezidenta birojs. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Koordinācijas grupas sekretariāta funkcijas nodrošinās Vides aizsardzības un reģionālās attīstības ministrija piešķirto valsts budžeta līdzekļu ietvaros. |

Iesniedzējs:

Ministrs A.T. Plešs

Vīza:

Valsts sekretārs E. Balševics

Baltroka, 6702594

Elina.Baltroka@varam.gov.lv